CELEX: 62021CN0815
Language: el
Date: 2021-12-21 00:00:00
Title: Υπόθεση C-815/21 P: Αναίρεση που άσκησαν στις 21 Δεκεμβρίου 2021 οι Amazon.com, Inc., Amazon Services LLC, Amazon EU Sàrl, Amazon Europe Core Sàrl κατά της διατάξεως που εξέδωσε το Γενικό Δικαστήριο (πρώτο τμήμα) στις 14 Οκτωβρίου 2021 στην υπόθεση T-19/21, Amazon.com κ.λπ. κατά Επιτροπής

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/31
            
         
      Αναίρεση που άσκησαν στις 21 Δεκεμβρίου 2021 οι Amazon.com, Inc., Amazon Services LLC, Amazon EU Sàrl, Amazon Europe Core Sàrl κατά της διατάξεως που εξέδωσε το Γενικό Δικαστήριο (πρώτο τμήμα) στις 14 Οκτωβρίου 2021 στην υπόθεση T-19/21, Amazon.com κ.λπ. κατά Επιτροπής
      (Υπόθεση C-815/21 P)
      (2022/C 84/42)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: Amazon.com, Inc., Amazon Services LLC, Amazon EU Sàrl, Amazon Europe Core Sàrl (εκπρόσωποι: A. Κομνηνός, δικηγόρος, G. Tantulli, abogado)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη διάταξη·
               
            
                  —
               
               
                  να απορρίψει εξ ολοκλήρου την ένσταση απαραδέκτου·
               
            
                  —
               
               
                  να αναπέμψει την υπόθεση στο Γενικό Δικαστήριο προκειμένου αυτό να εξετάσει την προσφυγή επί της ουσίας.
               
            
         Λόγοι αναιρέσεως και κύρια επιχειρήματα
      
      Οι αναιρεσείουσες προβάλλουν ότι η αναιρεσιβαλλόμενη διάταξη παραβαίνει το άρθρο 263 ΣΛΕΕ καθόσον κρίθηκε με αυτήν ότι το προσβαλλόμενο με την προσφυγή μέτρο δεν παρήγε έννομα αποτελέσματα. Η εν λόγω παράβαση οφείλεται σε εσφαλμένη ερμηνεία του άρθρου 11, παράγραφος 6, του κανονισμού 1/2003 (1), το οποίο παρέχει στις επιχειρήσεις έννομη προστασία έναντι παράλληλων διώξεων εκ μέρους εθνικών αρχών ανταγωνισμού και της Επιτροπής σε υποθέσεις συμπράξεων. Δεν αναγνωρίστηκε με την αναιρεσιβαλλόμενη διάταξη ότι το πρωτοδίκως προσβαλλόμενο μέτρο στέρησε από την Amazon την προστασία αυτή.
      
         (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της συνθήκης (ΕΕ 2003, L 1, σ. 1).